**Δελτίο Τύπου**

**Σεμινάρια Νέων Ερευνητών**

**Α’ Κύκλος (2023-24)**

Τα **ΕργαστήριαΜουσικής Παιδαγωγικής** και **Μουσικής, Γνωσιακών Επιστημών και Κοινότητας** και το **Πρόγραμμα Μεταπτυχιακών Σπουδών *Μουσική Εκπαίδευση σε Τυπικά και Άτυπα Περιβάλλοντα*** του **Τμήματος Μουσικών Σπουδών, ΕΚΠΑ**, συνδιοργανώνουν κατά το Εαρινό Εξάμηνο 2024 **σειρά σεμιναρίων για νέους/ες ερευνητές/τριες.**

**Περιγραφή**

Η σειρά συναντήσεων ***Σεμινάρια Νέων Ερευνητών. Α’ Κύκλος*** στοχεύει να αποτελέσει

* έναν πυρήνα γόνιμου επιστημονικού διαλόγου,
* αφορμή για την περαιτέρω ανάπτυξη γνώσεων και δεξιοτήτων και
* έναν χώρο προσωπικής ενδυνάμωσης νέων ερευνητών.

Οι θεματικές είναι ποικίλες και αφορούν τόσο την ανάπτυξη ερευνητικών δεξιοτήτων, όσο την ενίσχυση της επαγγελματικής/ερευνητικής “παρουσίας” των νέων ερευνητών, αλλά και ζητήματα που αφορούν την προσωπική τους ενδυνάμωση.

**Ποιους αφορά;**

Οι συναντήσεις αφορούν τους/τις προπτυχιακούς και μεταπτυχιακούς φοιτητές/τριες που αναλαμβάνουν να εκπονήσουν μία μικρή σε έκταση επιτόπια έρευνα στα γνωστικά αντικείμενα που θεραπεύουν τα δύο Εργαστήρια και τους/τις υποψήφιους/ες διδάκτορες Τμημάτων Μουσικών Σπουδών στην Ελλάδα.

Επιπρόσθετα, από τη σειρά συναντήσεων *Σεμινάρια Νέων Ερευνητών* μπορούν να επωφεληθούν όσοι και όσες επιθυμούν να εμπλουτίσουν ή να επικαιροποιήσουν τις γνώσεις τους σε θέματα έρευνας στα παραπάνω γνωστικά αντικείμενα.

**Πότε και που γίνονται οι συναντήσεις;**

Οι συναντήσεις θα πραγματοποιηθούν σε συγκεκριμένες ημερομηνίες (δείτε αναλυτικό πρόγραμμα), ημέρα Παρασκευή (16:30-18:00), μεταξύ **Μάρτιο - Ιούνιο 2024** και θα αξιοποιηθεί η διαδικτυακή πλατφόρμα zoom.

Προκειμένου να λειτουργήσει η σειρά συναντήσεων *Σεμινάρια Νέων Ερευνητών* ως μία *υποστηρικτική κοινότητα*, δεν θα βιντεοσκοπείται, ενώ θα υπάρχει παρότρυνση για “ανοιχτές κάμερες” σε κάθε συνάντηση και ενθάρρυνση για συζήτηση και γόνιμο προβληματισμό στην ολομέλεια αλλά και σε μικρές ομάδες.

**Βεβαίωση παρακολούθησης κύκλου σεμιναρίων**

Εάν ενδιαφέρεστε να παρακολουθήσετε μία ή περισσότερες συναντήσεις, παρακαλείσθε να συμπληρώσετε τη φόρμα εκδήλωσης ενδιαφέροντος /προεγγραφής που θα βρείτε[**εδώ.**](https://forms.gle/dZTetMGpjbEyCFkn9)

Οι συμμετέχοντες/ουσες θα λάβουν βεβαίωση παρακολούθησης του κύκλου σεμιναρίων εφόσον **παρακολουθήσουν τουλάχιστον 4 συναντήσεις.** Για τον λόγο αυτό, παρακαλούνται οι συμμετέχοντες/ουσες να εισέρχονται στη συνάντηση επιλογής τους από την έναρξή της.

**Πρόγραμμα**

Όλες οι συναντήσεις θα πραγματοποιούνται ημέρα Παρασκευή, 16:30-18:00, σύμφωνα με το παρακάτω πρόγραμμα.

| **Ημερομηνία** | **Τίτλος** | **Εισηγητές/ήτριες** |
| --- | --- | --- |
| **1/3/24** | Διαχείριση και ανάπτυξη ενός ερευνητικού προφίλ. Νέες ερευνήτριες συνομιλούν για την πορεία μετά το διδακτορικό (Panel / συζήτηση) | **Κατερίνα Δρακουλάκη,** Μεταδιδακτορική ερευνήτρια, Mount Holyoke College, South Hadley, Massachusetts  **Ιωάννα Ζιώγα,** Μεταδιδακτορική ερευνήτρια, Ερευνητικό Πανεπιστημιακό Ινστιτούτο Ψυχικής Υγείας (ΕΠΙΨΥ), Αθήνα |
| **8/3/24** | Προετοιμασία της ερευνητικής πρότασης. Καλές πρακτικές | **Αγγελική Τριανταφυλλάκη,** PhD University of Cambridge, Επίκουρη Καθηγήτρια ΤΜΣ ΕΚΠΑ |
| **29/3/24** | Σύγχρονες μεθοδολογικές προσεγγίσεις Ι. Τα υπολογιστικά μοντέλα στην έρευνα της μουσικής νόησης | **Γιώργος Βελισσαριδης,** Απόφοιτος ΤΜΣ του ΕΚΠΑ, φοιτητής πληροφορικής στο ΟΠΑ |
| **12/4/24** | Από την έρευνα στη διάχυση. Η πορεία προς την δημοσίευση και την παρουσίαση | **Σμαράγδα Χρυσοστόμου**, Καθηγήτρια, ΤΜΣ ΕΚΠΑ  Ελισσάβετ Περακάκη, ΕΕΠ, ΤΜΣ ΕΚΠΑ |
| **17/5/24** | Σύγχρονες μεθοδολογικές προσεγγίσεις ΙΙ. Εισαγωγή στο Πείραμα | **Μάρθα Παπαδόγιαννη**, Εκπαιδευτικός Μουσικής, Υποψήφια Διδάκτωρ ΤΜΣ ΕΚΠΑ |
| **24/5/24** | Αξιοποίηση εργαλείων Τεχνητής Νοημοσύνης στην έρευνα: νέες δυνατότητες, νέες προκλήσεις | **Γιάννης Μυγδάνης**, Μεταδιδακτορικός ερευνητής, ΤΜΣ ΕΚΠΑ |
| **7/6/24** | Ευζωία - ισορροπώντας τους διαφορετικούς μας ρόλους | **Χριστιάνα Αδαμοπούλου,** ΕΕΠ, ΤΜΣ ΕΚΠΑ  **Χριστίνα Αναγνωστοπούλου**, Αναπληρώτρια Καθηγήτρια, ΤΜΣ ΕΚΠΑ |